פסטיבל הזמר החסידי

פסטיבל הזמר החסידי היה תחרות של שירים ששילבו לחנים מקוריים עם פסוקים מהמקורות שהתקיימה בין השנים 1969- 1981. הפסטיבל הוקם ביוזמה פרטית של האמרגן מיקי פלד והאמרגן נחום בייטל, על רקע סיום מלחמת ששת הימים, ימים שהתאפיינו לדבריו ב"הרגשה של נס" ובכמיהה ל"משהו שורשי". כמה שנים קודם לכן כבר הועלה בהצלחה מחזהו של דן אלמגור איש חסיד היה, שהציג עיבוד דומה של שירים ומוטיבים חסידיים לקהל הרחב. במקביל, נוצרו באותה תקופה שתי תחרויות זמר ייעודיות: פסטיבל הזמר המזרחי ופסטיבל שירי ילדים. התחרות הראשונה נערכה בשנת 1969 במוצאי שמחת תורה בהיכל התרבות בתל אביב, במתכונת דומה לפסטיבל הזמר והפזמון. הפסטיבל לא נשא אופי דתי, ולאורך שנות קיומו שילבו מארגני הפסטיבל בין המשתתפים בתחרות זמרים ומלחינים ידועים שלא היו מזוהים דווקא עם הזמר הדתי. כן הופיעו נשים בפסטיבל. כך הודגשה המטרה של שילוב המוזיקה החסידית בזמר העברי. בחלק מהשנים הוא שודר בליל שבת בשעות צפיית השיא בערוץ הראשון. מנשה לב רן היה המנהל והמנצח המוזיקלי של הפסטיבל מאז ייסודו. הפסטיבל על רוב שנותיו התקיים במהלך חגי תשרי. לפעמים בחול המועד סוכות, לפעמים במוצאי שמחת תורה ולעיתים במועד אחר של חגי תשרי. בפסטיבל תשל"ד חשבו מפיקי הפסטיבל לבטל אותו בגלל מלחמת יום כיפור שפרצה באותה תקופה, אך לבסוף הפסטיבל התקיים בדחיה של שלושה שבועות בהיכל התרבות בת"א. אווירת הנכאים לא פסחה על הפסטיבל הזה שנערך בשעות הערב, כאשר במהלך אותו יום מעל גלי האתר שודר שוב ושוב מספרם הרב של החללים שנפלו במלחמה. התפוצה הרבה להם זכו השירים החסידיים בקרב יהדות ארצות הברית ואירופה, הביאה לייצוא של להקה שביצעה בהצלחה את תוכנית פסטיבל הזמר החסידי מחוץ לישראל. הצלחת ההופעות בארצות הברית אף הובילה, במידה רבה, ליצירת הז'אנר של המוזיקה החסידית, עם זמרים כמרדכי בן-דוד ואברהם פריד. כמו כן השתתפו בפסטיבל שנערך בישראל יוצרים יהודים אמריקאים רבים (כמחצית מהזוכים), בהם הזמר שלמה קרליבך שהלחין לפחות שיר אחד לכל פסטיבל. בין שיריו שהושרו לראשונה בפסטיבל והפכו עם הזמן ללהיטים: "והאר עינינו" (השלושרים), "חמדת ימים" (שובבי ציון), "עוד ישמע" (צמד רעים), "ובאו האובדים" (שוקולד מנטה מסטיק) ו"אדון עולם" (עוזי חיטמן ועודד בן חור. סיבובי ההופעות בחו"ל גם חשפו את המשתתפים הישראליים לקורה מחוץ לגבולות המדינה. לצד ההצלחה הגדולה של הפסטיבל בציבור הרחב, היו שראו בתופעה גל נוסטלגי של חיבור חיצוני ומנותק למסורת. מההיבט הדתי קמה ביקורת על רקע השתתפותן של נשים בשירה, המנוגדת להלכה. כמעין תגובה דתית לפסטיבל נוצר "פסטיבל הזמירות" שארגן המלחין מונה רוזנבלום, ושכלל שירת גברים בלבד והפרדה בין נשים לגברים ביציעים. הוא נערך משנת 1979 עד שנת 1981, אך לא זכה לפרסום רב. בשנים 1997- 1998 נערך כאירוע חד פעמי, פסטיבל זמר חסידי לילדים. בדצמבר 2011 נערך ברעננה אירוע הצדעה לפסטיבל בהשתתפות האמנים חנן יובל, שולי נתן, צמד רעים, אופירה גלוסקא, עדנה לב ומירי אלוני. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. דבר שהיה מיוחד בנוגע לפסטיבל הזמר החסידי הוא שזהו הפסטיבל הראשון בישראל (ועד כה היחיד) אשר הוקמה עבורו להקת ייצוג משלו. הלהקה לקחה חלק בפסטיבל בכל שנה החל משנת 1977 ועד הפסטיבל האחרון בשנת 1981. הלהקה ביצעה 5 שירים מקוריים, שיר אחד לכל שנה בה השתתפה בפסטיבל עד להפסקתו: ברך עלינו (1977) - זכו במקום הראשון יהי רצון (1978) שירו לה' (יחד עם חנן גולדבלט) (1979) - זכו במקום השני והנחילנו (1980) שיר המעלות לדוד (1981) השירים נבחרו על ידי קהל הצופים בפסטיבל. להלן רשימת שלושת המקומות הראשונים בכל פסטיבל: 1969 השלושרים - והאר עינינו האחיות רבינוביץ' (נירה וגליה) - תקע בשופר יגאל בשן - הנה לא ינום מקהלת לב-רן - בכל דור ודור צמד רעים - ותיק מקהלת לב-רן - ירושלים הרים סביב לה יגאל בשן - עושה שלום האחיות רבינוביץ' - צמאה נפשי צמד רעים - השם נפשנו רחל אטאס - וגר זאב עם כבש אריק לביא - אתה סתר לי מקהלת לב-רן - בנה ביתך 1970 אילנה רובינא - יברכך; צמד דרום - שישו את ירושלים עדנה לב - ידיד נפש יגאל בשן - על שלושה דברים האחיות רבינוביץ' (הדסה וגליה) - נכספה דינה גולן ומקהלת לב-רן - הנה מה טוב יפה ירקוני - ייבנה המקדש צמד רעים - שמע ישראל האחיות רבינוביץ' - תתגדל שלישיית המעפיל - ולירושלים עירך יגאל בשן - שים שלום מקהלת לב-רן - כי מציון 1971 ששי קשת - שישו ושמחו רינה גורדון - לך אל הנמלה הדודאים - הודו לה' אילנה רובינא - אב הרחמן צמד דרום - למען ציון מירי אלוני - תפילה לשלום המדינה צמד רעים - והבא עלינו עירית סנדנר - יהי שלום בחילך דני גרנות - זכרנו לחיים גדעון גרייף - שאלו שלום ירושלים שובבי ציון - חמדת ימים האחיות רבינוביץ' - אמר רבי 1972 ששי קשת - קדשנו במצוותיך אילנה רובינא - שים שלום צביקה פיק - שמע ישראל דליה כהן - גם כי אלך גדעון גרייף - והביאנו לציון אבני ירושלים - ואני תפילתי צמד רעים - עוד יישמע כרמלה קורן - צדיק כתמר יפרח מוטי גלעדי - הללויה רחל אטאס - אמר ה' ליעקב אושיק לוי - אודך כי עניתני שולה חן - התנערי 1973 שוקולד מנטה מסטיק - לשנה הבאה צמד רעים - אור חדש צביקה פיק - שהחיינו מירי אלוני - הדור נאה דני גולן - עבדו את ה' לב פילשצ'יק - אדיר הוא חיה ארד - שיר המעלות אילנה רובינא - ירושלים הבנויה פנינה ואנדריי - אליהו הנביא דליה כהן- כי אנו עמך אף אוזן גרון - אב הרחמן רינה גורדון - שהשלום שלו 1974 רותי נבון - זכרנו לחיים יזהר כהן - על הנסים אסתי כץ - לכו נרננה שוקולד מנטה מסטיק - ובאו האובדים אף אוזן גרון - ובאו ציון גלי עטרי - שים שלום שלישיית קצה השדה - זכרתי לך צביקה פיק - האל המושיע חיה ארד - שלום רב שוקולד מנטה מסטיק - שוש אשיש נירה גל - תפילת הדרך עוזי מאירי - אני מאמין נירה רבינוביץ' - שמחנו 1975 צמד רעים וגלי עטרי - ולירושלים עירך אופירה גלוסקא - עושה שלום יזהר כהן - הרחמן הוא ישלח לנו אילנה רובינא - לו עמי שומע לי צביקה פיק - מלך רחמן גלי עטרי - רוני ושמחי בת ציון ששי קשת - אל תירא צמד רעים - נפשי לה' שוקולד מנטה מסטיק - גדלו לה' עודד בן-חור - שתהי למשמרת שלום יונית שוהם - שירו לה' חיה ארד - זה היום עשה ה' עקיבא נוף - יפוצו משנאיך 1976 יזהר כהן - השקיפה ג'וזי כץ - אני מאמין עוזי חיטמן ועודד בן-חור - אדון עולם עדנה גורן - בשוב ה' רוחמה רז - שמרה נפשי צמד רעים, לחן - יהודה וסרמן - יחדשהו אופירה גלוסקא - ובנה ירושלים עוזי מאירי - פדה בשלום נפשי נורית גלרון - ברכי נפשי עודד בן-חור - בצאת ישראל אילנה רובינא - מי שעשה ניסים צמד רעים ועדנה גורן - שומר ישראל סוזי מילר - ונזכה ונחיה 1977 להקת הפסטיבל - ברך עלינו להקת ישיבת התפוצות - הוא יפתח לבנו ריקי גל - אחינו כל בית ישראל עוזי פוקס - מלוך על כל העולם רוחמה רז וצבי בומס - קומי אורי שלישיית ההודייה - שייבנה בית המקדש צביקה פיק - הדור נאה אנג'לה אורן - קומו ונעלה ציון ג'ימי לויד - כי בשמחה תצאון אילנה אביטל - אנעים זמירות צדוק צוברי - רונו שמיים סוזי מילר - הארץ הטובה 1978 להקת ישיבת התפוצות - מלכותך גאולה גיל - אשר ברא מייק בורשטיין - כי מציון שולי נתן - אל תסתר פניך עוזי חיטמן - מודים אנחנו לך האחים והאחיות - בשערייך ירושלים להקת הפסטיבל - יהי רצון ג'וזי כץ - מודה אני רביעיית גילגל - ותחזינה עינינו סנדרה ג'ונסון - למען אחי ורעי דליה כהן - אל גינת אגוז רן אלירן - עושה שלום 1979 סוזי מילר ואיציק בן מלך - לכל זמן גיתית שובל - למנצח על הגיתית שלישיית ימים טובים - אל תירא דפנה ארמוני - כל הנשמה שמואל נוימן - טלית יפה ירקוני ושלישיית גילגל - לימות המשיח מיכל טל - על משכבי בלילות מייק בורשטיין - מי שברך לחיילי צה"ל ריקי גל - עורה הנבל חנן גולדבלט ולהקת הייצוג של הפסטיבל - שירו לה' להקת "סקסטה" – "הדודאים" אבי טולדנו - שומר ישראל 1980 להקת עפיפון - הנה מה טוב להקת ישיבת התפוצות - פיתחו לי שלישיית ערד - ואהבתה את ה´ אלוקיך אופירה גלוסקא - שבחי ירושלים רן אלירן - תפילת הדרך עירית דותן - לדור ודור דודו פישר - אודך כי עניתני שימי תבורי - ברכנו רותי הולצמן - השיבה לי להקת עפיפון - בשמחת תורה גיתית שובל - הנך יפה רעייתי להקת היצוג של הפסטיבל - והנחילנו שלישיית ערד - מרץ התורה 1981 צמד רעים - עד בלי די להקת הפסטיבל - שיר המעלות לדוד גיתית שובל - ישקני שימי תבורי - אתה הוא ה' אלוקינו רוחמה רז - אשרי האיש מירי אלוני ועליזה עזיקרי - שיבנה בית המקדש נירה גל ושלישיית ערד - לא תבושי גבי שושן - הללוהו עליזה אביב - וגלתי בירושלים איתן מסורי - שומר ישראל רותי הולצמן - עורה הנבל צמד העמרנים - הר קודשו השירים המסומנים הם אלה שהצליחו מחוץ למסגרת הפסטיבל במצעדי הפזמונים ובכללי. מדיה וקבצים בנושא פסטיבל הזמר החסידי בוויקישיתוף איתמר זהר, הוא יעשה שלום עלינו, באתר "חיים של אחרים" שפרה פירסט, פסטיבלי המוזיקה הפופולרית כראי של תמורות בחברה הישראלית, חיבור לשם קבלת תואר מוסמך פסטיבל הזמר החסידי, Elyaqim Mosheh’s Media Collection יעקב העליון, פסטיבל מאורגן היטב, נעים ומהנה, מעריב, 12 בנובמבר 1970 פסטיבל הזמר החסידי ה-11, בערוץ היוטיוב של KrausArtists למידע באתר "מרחב" של הספרייה הלאומית דודי פטימר, ‏הכוכבים, השירים ותוצאות המלחמה: 50 שנה לפסטיבל הזמר החסידי, באתר מעריב אונליין, 20 באפריל 2019 יוחזר לאלתר: פסטיבל הזמר החסידי, באתר נרג', 7.5.2008 פסטיבל הזמר החסידי לא ישודר בשבת, דבר, 25 בנובמבר 1970 אילנה באום, מצעד הפזמונים החסידי, מעריב, 2 באוקטובר 1985 מילון גרוב למוזיקה ומוזיקאים כך, למשל, כתב נתן מישורי במאמר "אינפלציה תרבותית" שפרסם בהארץ, ב-26 בספטמבר 1971: "זו השנה השלישית שבה מולחנים אלפי שירים "חסידיים" מבלי כיסוי של התעוררות אמונה דתית, ובמטרה ברורה של רצון להצלחה מהירה. אינני יודע מהי הכמות של נימה חסידית אמיתית שנמצאה ב-1500 השירים שהוגשו לוועדת הפסטיבל, אך זו שנמצאה ב-12 השירים שנבחרו לתחרות לא הייתה רבה... חלק ניכר מן המבצעים מגיע לבמה כאילו עבר זה עתה חוויה חד פעמית, וזו מתפרקת לא רק בזמר הלוהט בשלהבת מלאכותית, אלא אף בקפיצות וכרכורים... אמת, היו שירים בעלי יסוד עממי, אך אלה אינם מצליחים לדעתי לשנות את התמונה הכללית של מופע העוטף כמה גרגרי אמת ותרבות בבועות שמשתקף בהן פאר חיצוני." רעננה הצדיעה לפסטיבל הזמר החסידי במופע מרגש, באתר דתילי רעננה נילי פרידלנדר, שביבים, מעריב, 2 באוקטובר 1969 יעקב בר און, "לא אלחם באגרופים", באתר מעריב, ‏30 באוקטובר 1980 אבנר שאקי, "רציתי ללמוד לנגן, אבל נמצאתי 'בלתי מוזיקלי'. הבוחן אמר שחבל על הכסף", באתר ערוץ 7, 23 במרץ 2020, בדיקה אחרונה ב־30 באפריל 2023